**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 18.12.2023, ora 08.00 – 19.12.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 19.12.2023, ora 07.00**

**RÂURI**

**Debitele au fost în general staționare**, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureş, Bega Veche, Bega, Timiș și cursul superior al Prutului, unde au fost în scădere.

Debitele se situează la valori peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega Veche, Bega, Timiș, Caraș, în bazinul superior și mijlociu al Bistriței și pe cursurile superioare ale Trotușului și Prutului.

Pe celelalte râuri debitele se situează la valori cuprinse între 30-90% din normalele lunare şi mai mici (sub 30%) pe râurile din bazinele hidrografice: Nera, Bârlad, Jijia, Tazlău, pe cursul Ialomiței, pe unii afluenți din bazinele inferioare ale Jiului și Oltului.

Formațiunile de gheață (gheață la maluri), existente pe râurile din nord-estul țării, au fost în uşoară restrângere şi diminuare.

Ca urmare a propagării viiturilor formate anterior se situează peste:

- **COTELE DE INUNDAȚIE** râul Tur la stația hidrometrică Micula (310+11)-jud. SM (sector îndiguit);

- **COTELE DE ATENȚIE** râurile la stațiile hidrometrice: Crasna – Domăneşti (400+90)-jud. SM şi Crasna – Berveni (490+82)-jud. SM (sectoare îndiguite).

**Debitele vor fi în general staționare**, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureş, Bega Veche, Bega, Timiș și cursul superior al Prutului, unde vor fi în scădere.

Formațiunile de gheață (gheață la maluri) existente, vor fi în uşoară restrângere şi diminuare.

Ca urmare a propagării viiturilor formate anterior se vor menține peste **COTELE DE APĂRARE,** cursurile inferioare ale râurilor Tur şi Crasna (sectoare îndiguite).

**DUNĂRE**

**Debitul** la intrarea în ţară (secţiunea Baziaş) în intervalul 18.12.2023 – 19.12.2023 **a fost în creştere,** având valoareade 90**00 m3/s**, peste media multianuală a lunii **decembrie (5200 m3/s).**

În aval de Porţile de Fier debitele au fost în creștere.

**Debitul la intrarea în ţară (secţiunea Baziaş) va fi în creştere (9300 m3/s).**

În aval de Porţile de Fier, debitele vor fi în creştere.

**2.** **Situația meteorologică în intervalul 18.12.2023, ora 09.00 – 19.12.2023, ora 06.00**

**ÎN ŢARĂ**

**Vremea s-a încălzit,** astfel că valorile termice diurne au fost mai ridicate decât mediile multianuale pentru această dată, excepție făcând areale restrânse din Transilvania, unde în condiții de ceață sau nebulozitate persistentă, acestea au fost mai coborâte decât în mod obișnuit; maximele s-au încadrat între -2 grade la Cluj-Napoca și Turda și 17 grade la Drobeta Turnu Severin și Curtea de Argeș. Cerul a fost variabil, iar nori de nivel jos sau ceață, s-au semnalat pe arii restrânse, mai ales în prima parte a zilei și noaptea, pe arii restrânse îndeosebi pe văi și în depresiuni. Izolat și trecător a fost burniță și polei în Transilvania. Vântul a suflat slab și moderat, cu intensificări temporare pe crestele montane, astfel încât în vestul Carpaților Meridionali și în nordul Carpaților Orientali au fost intervale cu viteze la rafală de peste 90...100 km/h, ce au determinat izolat și transport de zăpadă. Unele intensificări ale vântului au fost pe spații mici și în regiunile estice și sud-estice, cu viteze de 40...50 km/h, doar în județul Neamț și Bacău acestea au depășit izolat 55 km/h. La ora 20 era strat de zăpadă în cea mai mare parte a zonei montane și măsura, în platformele stațiilor meteorologice, până la 54 cm în Munții Călimani. La ora 6 temperatura aerului avea valori cuprinse între -7 grade la Întorsura Buzăului și 10 grade la Dedulești.

**OBSERVAȚII:** *de ieri de la ora 6 au fost în vigoare 22 atenționări cod galben pentru fenomene meteorologice periculoase imediate, 7 emise de către SRPV Sibiu, câte 5 emise de câtre SRPV Cluj și Bacău, 4 emise de către SRPV Timișoara și 1 emisă de către SRPV Craiova.*

**LA BUCUREŞTI**

**Vremea s-a încălzit,** astfel că valorile termice diurne au fost mai ridicate decât mediile multianuale pentru această dată, cu o maximă de 9 grade la toate stațiile meteorologice. Cerul, variabil ziua, s-a degajat treptat spre seară și noaptea. Vântul a suflat slab până la moderat. La ora 6 se înregistrau -3 grade în Băneasa și -1 grad la Filaret și Afumați.

 **3. Prognoza meteorologică în intervalul 19.12.2023, ora 09.00 – 20.12.2023, ora 09.00**

**ÎN ŢARĂ**

**Valorile termice, îndeosebi cele diurne, vor fi mai ridicate** decât mediile multianuale în cea mai mare parte a țării, cu abaterile cele mai mari la deal și munte. Cerul va fi mai mult senin, dar îndeosebi în primele ore ale zilei și noaptea în zonele joase, local se va semnala ceață sau nebulozitate stratiformă. Vântul va sufla slab până la moderat, cu ușoare intensificări pe crestele montane. Temperaturile maxime se vor încadra, în general, între 4 și 14 grade, iar cele minime între -7 grade în estul Transilvaniei și 7 grade în Dealurile de Vest.

**LA BUCUREŞTI**

**Valorile termice diurne se vor menține peste mediile climatologice** specifice datei. Cerul va fi mai mult senin, dar cu probabilitate ridicată de apariție a norilor joși stratiformi sau a ceții în orele dimineților. Vântul va sufla slab. Temperatura maximă va fi de 10...11 grade, iar cea minimă de -4...-1 grad.

**4. Buletin nivometeorologic pentru perioada 18.12.2023 ora 20 - 21.12.2023 ora 20**

**PENTRU ALTITUDINI MAI MARI DE 1800 m**

**Fenomene meteo predominante: Temperaturi diurne pozitive în 19 și 20 decembrie. Ninsori slabe în 21 decembrie**

**Principalele mecanisme ce conduc la declanșarea avalanșelor: Zăpadă umedă.**

**TABEL RISCURI DE AVALANŞE**

|  |  |
| --- | --- |
| ***Masive:*** | ***PESTE 1800 m*** |
| **MUNŢII FĂGĂRAŞ** (partea nordică) | **RISC MODERAT (2)** |
| **MUNŢII BUCEGI** | **RISC MODERAT (2)** |
| **Munții Țarcu-Godeanu** | **RISC REDUS (1)** |
| **Masivul Iezer** | **RISC REDUS (1)** |
| **CĂLIMANI -BISTRIȚEI- CEAHLĂU** | **RISC REDUS (1)** |

**Evoluția vremii în intervalul 14.12.2023-18.12.2023**

În primele două zile (15 și 16), vremea a fost apropiată de normalul termic al perioadei și a nins slab, apoi temperaturile au fost în creștere și nu s-au mai semnalat precipitații. Cerul a fost temporar noros în primele zile, când local s-a semnalat și ceață, apoi a devenit variabil. Vântul a suflat moderat, cu intensificări temporare ce au atins 60-70 km/h în zonele înalte, spulberând trecător zăpada. Stratul de zăpadă nu a înregistrat variații importante.

**Evoluția stratului de zăpadă și a riscului de avalanșă, în zona montană înaltă:**

Stratul de zăpadă a avut mici variații în întreaga zonă montană înaltă. În zonele umbrite, zăpada este întărită și înghețată spre sol. Pe văi, la altitudini de peste 1800 m pe rama nordică a Carpaților Meridionali, îndeosebi în Masivul Făgăraș, precum și în Masivul Călimani, se mențin depozite mai mari de zăpadă, în mare parte stabilizate.

Pe fondul încălzirii vremii și al temperaturilor diurne așteptate în zilele de 19 și 20 decembrie, precum și al insolației, zăpada se va topi și umezi, existând astfel posibilitatea ca stratul umezit să alunece peste straturile înghețate din interior, ducând la declanșarea unor avalanșe de topire, acolo unde zăpada este mai mare, riscul declanșărilor fiind amplificat la suprasarcini.

Răcirea de la sfârșitul intervalului va îngheța zăpada umezită de la suprafață, stabilizând astfel stratul, iar ninsorile așteptate, slabe cantitativ, nu vor constitui un risc suplimentar pentru declanșarea unor avalanșe.

În aceste condiții, estimăm că riscul declanșării avalanșelor va fi **RISC MODERAT (2)** la peste 1800 m în masivele Făgăraș (partea nordică) și Bucegi, pe văile expuse soarelui și unde se găsesc depozite mai mari, în rest fiind **RISC REDUS (1)**.

La altitudini mai mici de 1800 m, stratul de zăpadă este extrem de redus, în unele zone chiar discontinuu și va continua să se topească.

**În data de 18.12.2023,** la ora 14 stratul de zăpadă din platforma stațiilor meteorologice măsura:

**Carpaţii Meridionali:** 50 cm la Bâlea-Lac, 30 cm la Vf. Omu, 16 cm Vf. Țarcu, 14 cm la Păltiniș, 2 cm la Sinaia, petice la Cuntu, Parâng, Fundata și Predeal.

**Carpaţii Orientali:** 54 cm la Vf. Călimani, 31 cm la Vf. Lăcăuți, 20 cm la Bucin, 26 cm la Vf. Iezer, 14 cm la Ceahlău-Toaca, 1 cm la Penteleu.

**Carpaţii Occidentali:** 5 cm la Băișoara, 4 cm la Semenic, 3 cm la Stâna de Vale, 2 cm la Vf. Vlădeasa, petice la Roșia-Montană.

**Prognoza vremii în intervalul 18.12.2023, ora 20:00 - 21.12.2023, ora 20:00:**

În primele două zile ale intervalului (19 și 20 decembrie), vremea va fi caldă pentru această perioadă și în general frumoasă, cu cerul variabil, iar vântul va sufla slab la moderat, cu intensificări izolate pe creste. În ultima zi (21 decembrie), vremea se va răci, cerul va fi temporar noros și va ninge, iar vântul se va intensifica treptat, cu rafale ce vor depăși 70-80 km/h, viscolind zăpada.

**Temperaturi prognozate în intervalul 18.12.2023 ora 20 - 21.12.2023 ora 20:**

**Peste 1800 m:** **Sub 1800 m:**

**18/19 dec: temp. minime:** -3 la 0 grade 0 la 2 grade

**19 dec: temp. maxime:** 3 la 7 grade 8 la 12 grade

**19/20 dec: temp. minime** -1 la 3 grade 2 la 4 grade

**20 dec: temp. maxime:** 4 la 7 grade 7 la 13 grade

**20/21 dec: temp. minime** -7 la -4 grade -4 la -2 grade

**21 dec: temp. maxime:** -6 la -3 grade -3 la 0 grade

**Vânt la peste 2000 m:** din sector predominant sud-vestic la început, cu viteze de 40-50 km/h, apoi vestic și nord-vestic în ultima zi, cu rafale de 70-80 km/h.

**Izoterma de 0 grade:** în jur de 3200-3400 m în prima zi, apoi coboară spre 2500 m în data de 20 decembrie și spre 300-500 m în 21 decembrie.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**IGSU informează telefonic** despre un **incendiu izbucnit, in data de 18.12.2023, orele 15:00, la o cisternă,** pe Bulevardul Metalurgiei nr.29, sector 4, din Mun. București. Circulația a fost oprită în zonă. Incendiul a fost lichidat, constatându-se că transporta material pentru asfalt. În urma incidentului nu s-au înregistrat victime sau alte pagube materiale.

**Agenţia Naţională pentru Protecţia Mediului** informează că, din rezultatele analizelor efectuate în data de 16.12.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarea staţie de monitoring a calităţii aerului, cu indicativul: AR-2, mun. Arad, jud. Arad.**

**Agenţia Naţională pentru Protecţia Mediului** informează că, din rezultatele analizelor efectuate în data de 17.12.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **au fost depășite la următoarele staţii de monitoring a calităţii aerului, cu indicativul: AR-2, mun. Arad, jud. Arad; BC-2, mun. Bacău, jud. Bacău; CJ-5, mun. Dej, jud. Cluj.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**APM Timiş** informează despre **o poluare a solului, pe circa 3 mp, în data de 15.12.2023 la ora 12:30, datorită avarierii prin coroziune a conductei de transport gaze Foieni-Partoş, aparţinând de** Expert Petroleum**. Aproximativ 100 Smc de gaze au fost emise în atmosferă în timp de 15 minute** până la izolarea avariei care a fost finalizată în data de 15.12.2023 la ora 12:45. S-a izolat în cel mai scurt timp posibil tronsonul de colectoare avariat şi au început lucrările de remediere. Neetanșeitatea s-a remediat prin montarea unei șarniere în data de 16.12.2023 ora 14:20.

Lucrarea a fost realizată de către Expert Petroleum. Suprafața necesară/afectată pentru efectuarea reparațiilor a fost de circa 3 mp. Societatea deţine Autorizație de mediu nr. 11643/10.01.2014, revizuită la 03.07.2020 pentru Parc Partoș.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 15.12.2023 – 18.12.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

  **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se aplica situatia de restrictii in alimentarea cu apa la folosinta:

 \* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**